2017. gada 26. septembrī Noteikumi Nr. 587

Rīgā (prot. Nr. 48 24. §)

**Grozījumi Ministru kabineta 2009. gada 8. septembra noteikumos Nr. 1015 "Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu"**

Izdoti saskaņā ar

Zvejniecības likuma 7. panta otro daļu

1. Izdarīt Ministru kabineta **2009. gada 8. septembra noteikumos Nr. 1015 "Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu"** (Latvijas Vēstnesis, 2009, 145., 203. nr.; 2010, 65. nr.; 2011, 56. nr.; 2012, 15. nr.; 2013, 169. nr.; 2015, 98. nr.; 2016, 216. nr.) šādus grozījumus:

1.1. izteikt 10. punktu šādā redakcijā:

 "10. Atļaujas (licences) derīguma termiņu komercdarbībai zvejniecībā šo noteikumu 1.1.1. un 1.1.2. apakšpunktā minētajos ūdeņos nosaka, ņemot vērā zvejā izmantojamā kuģa atbilstības apliecības (*Certificate of Compliance*) vai kuģa kuģošanas spējas apliecības derīguma termiņu.";

 1.2. papildināt noteikumus ar 16.9. apakšpunktu šādā redakcijā:

 "16.9. pretendentam, kas zvejo šo noteikumu 1.1.3. apakšpunktā minētajos ūdeņos, nav derīgas Latvijas Jūras administrācijas līdz 2017. gada 31. decembrim izsniegtas kuģa kuģošanas spējas apliecības vai pēc 2018. gada 1. janvāra izsniegtas zvejas laivas reģistrācijas apliecības (ar atzīmi par ikgadējo apskati).";

1.3. papildināt noteikumus ar 17.5. apakšpunktu šādā redakcijā:

"17.5. pretendentam nav derīgas Ceļu satiksmes drošības direkcijas izsniegtas mazizmēra kuģošanas līdzekļa reģistrācijas apliecības vai Latvijas Jūras administrācijas līdz 2017. gada 31. decembrim izsniegtas kuģa kuģošanas spējas apliecības, vai pēc 2018. gada 1. janvāra izsniegtas zvejas laivas reģistrācijas apliecības (ar atzīmi par ikgadējo apskati).";

1.4. izteikt 1. pielikuma daļu "Atļaujas (licences) saņemšanai komercdarbībai starptautiskajos un citu valstu ūdeņos ārpus Baltijas jūras" šādā redakcijā:

|  |  |  |
| --- | --- | --- |
| "**Atļaujas (licences) saņemšanai komercdarbībai starptautiskajos un citu valstu ūdeņos ārpus Baltijas jūras** | Jā | Nē |
| 1) Latvijas Jūras administrācijas pilnvarotas klasifikācijas sabiedrības izsniegta atbilstības apliecība (*Certificate of Compliance*) kuģiem, kas atrodas klasifikācijas sabiedrības tehniskajā uzraudzībā |  |  |
| 2) Latvijas Jūras administrācijas izsniegta kuģošanas spējas apliecība kuģiem, kas atrodas Latvijas Jūras administrācijas Kuģošanas drošības inspekcijas tehniskajā uzraudzībā |  | " |

1.5. aizstāt 1. pielikuma daļā "Atļaujas (licences) saņemšanai komercdarbībai Baltijas jūras un Rīgas jūras līča piekrastes ūdeņos" un daļā "Atļaujas (licences) saņemšanai komercdarbībai iekšējos ūdeņos" vārdus "Latvijas Jūras administrācijas izsniegta kuģa kuģošanas spējas apliecība" ar vārdiem "Latvijas Jūras administrācijas līdz 2017. gada 31. decembrim izsniegta kuģa kuģošanas spējas apliecība vai pēc 2018. gada 1. janvāra izsniegta zvejas laivas reģistrācijas apliecība (ar atzīmi par ikgadējo apskati)".

2. Noteikumi stājas spēkā 2018. gada 1. janvārī.

Ministru prezidents Māris Kučinskis

Zemkopības ministrs Jānis Dūklavs